CELEX: 32007D0609
Language: sl
Date: 2007-09-10 00:00:00
Title: 2007/609/ES: Odločba Komisije z dne 10. septembra 2007 o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri (notificirano pod dokumentarno številko C(2007) 4140)

15.9.2007   
            
            
               SL
            
            
               Uradni list Evropske unije
            
            
               L 242/20
            
         
      ODLOČBA KOMISIJE
   
   z dne 10. septembra 2007
   o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri
   (notificirano pod dokumentarno številko C(2007) 4140)
   (Besedili v francoskem in portugalskem jeziku sta edini verodostojni)
   (2007/609/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti drugega stavka prvega pododstavka člena 17(3) Uredbe,
   ob upoštevanju naslednjega:
   
               (1)
            
            
               Zdravstveno varstvo kmetijskih rastlin v francoskih prekomorskih departmajih, na Azorih in Madeiri, se sooča s posebnimi težavami, povezanimi s podnebnimi pogoji in specifičnostjo škodljivih organizmov v navedenih regijah. Zadevni državi članici sta sprejeli programe za nadzor nad temi organizmi.
            
         
               (2)
            
            
               Nova pravila o prispevkih Skupnosti za ukrepe na področju zdravstvenega varstva rastlin v najbolj oddaljenih regijah EU so bila sprejeta z Uredbo (ES) št. 247/2006. Zato je treba v zvezi s francoskimi prekomorskimi departmaji, Azori in Madeiro, ponovno opredeliti ukrepe, za katere je razpoložljivo financiranje Skupnosti in izdatki upravičeni.
            
         
               (3)
            
            
               Odločbo Komisije 93/522/EGS z dne 30. septembra 1993 o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline ali rastlinske proizvode, v francoskih prekomorskih departmajih, na Azorih in Madeiri (2), je zato treba nadomestiti.
            
         
               (4)
            
            
               Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (3), določa varstvene ukrepe proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti.
            
         
               (5)
            
            
               Odločbo 93/522/EGS je zato treba razveljaviti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Ukrepi iz programov za nadzor nad škodljivimi organizmi v francoskih prekomorskih departmajih, na Azorih in Madeiri, ki so v skladu s členom 17(1) Uredbe (ES) št. 247/2006 upravičeni do financiranja Skupnosti, so opredeljeni v Prilogi k tej odločbi.
   Ti ukrepi se nanašajo na vse programe ali del programov za nadzor nad škodljivimi organizmi v smislu člena 2(1)(e) Direktive 2000/29/ES.
   Člen 2
   Odločba 93/522/EGS se razveljavi.
   Sklicevanja na razveljavljeno odločbo se razumejo kot sklicevanja na to odločbo.
   Člen 3
   Ta odločba se uporablja od 1. januarja 2007.
   Člen 4
   Ta odločba je naslovljena na Francosko republiko in Portugalsko republiko.
   
      V Bruslju, 10. septembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 42, 14.2.2006, str. 1. Uredba, kakor je bila spremenjena z Uredbo (ES) št. 2013/2006 (UL L 384, 29.12.2006, str. 13).
   
      (2)  UL L 251, 8.10.1993, str. 35. Odločba, kakor je bila spremenjena z Odločbo 96/633/ES (UL L 283, 5.11.1996, str. 58).
   
      (3)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2007/41/ES (UL L 169, 29.6.2007, str. 51).
   
      PRILOGA
      UPRAVIČENI UKREPI IN IZDATKI
      DEL A
      Upravičeni ukrepi
      
                  1.
               
               
                  Ukrepi v zvezi s poznavanjem lokalnega fitosanitarnega stanja:
                  
                              (a)
                           
                           
                              uradne študije in raziskave za boljše poznavanje lokalnega stanja v zvezi s škodljivimi organizmi:
                              
                                          (i)
                                       
                                       
                                          kartiranje škodljivih organizmov;
                                       
                                    
                                          (ii)
                                       
                                       
                                          ocenjevanje vpliva škodljivih organizmov na gospodarstvo;
                                       
                                    
                                          (iii)
                                       
                                       
                                          ocenjevanje tveganja razvoja škodljivih organizmov;
                                       
                                    
                        
                              (b)
                           
                           
                              študije in raziskave za vzdrževanje nadzora nad območji, ki bodo zaščitena pred vnosom škodljivih organizmov.
                           
                        
            
                  2.
               
               
                  Preventivni ukrepi proti organizmom, škodljivim za rastline ali rastlinske proizvode:
                  
                              (a)
                           
                           
                              preventivni ukrepi v zvezi z rastlinami, rastlinskimi proizvodi in drugimi objekti, za katere obstaja sum kontaminacije;
                           
                        
                              (b)
                           
                           
                              inšpekcijski pregledi na kmetijah za zagotovitev skladnosti rastlin ali rastlinskih proizvodov s fitosanitarnimi zahtevami;
                           
                        
                              (c)
                           
                           
                              organiziranje uradnih fitosanitarnih raziskav in mrež za opozarjanje za preprečevanje kontaminacije rastlin s škodljivimi organizmi;
                           
                        
                              (d)
                           
                           
                              uradni laboratorij ali poskusi na terenu z namenom iskanja sredstev za izogibanje ali omejevanje škode, ki jo povzročijo škodljivi organizmi:
                              
                                          (i)
                                       
                                       
                                          raziskave o odpornih vrstah;
                                       
                                    
                                          (ii)
                                       
                                       
                                          raziskave o metodah kemijskega ali biološkega nadzora ali profilaktičnih metodah;
                                       
                                    
                                          (iii)
                                       
                                       
                                          študije o biologiji škodljivih organizmov;
                                       
                                    
                        
                              (e)
                           
                           
                              študije o izboljšanju diagnostičnih metod za škodljive organizme.
                           
                        
            
                  3.
               
               
                  Kurativni ukrepi proti organizmom, škodljivim za rastline ali rastlinske proizvode:
                  
                              (a)
                           
                           
                              izvajanje uradnih programov za kolektivni nadzor nad organizmi, škodljivimi za pridelek in naravno rastlinstvo, vključno z gozdovi;
                           
                        
                              (b)
                           
                           
                              kurativni ukrepi v zvezi z rastlinami in rastlinskimi proizvodi:
                              
                                          (i)
                                       
                                       
                                          uničenje;
                                       
                                    
                                          (ii)
                                       
                                       
                                          zaplinjevanje, tretiranje;
                                       
                                    
                                          (iii)
                                       
                                       
                                          laboratorijski testi.
                                       
                                    
                        
            
                  4.
               
               
                  Ukrepi tehnične podpore programov za nadzor organizmov, ki so škodljivi rastlinam in rastlinskim proizvodom:
                  
                              (a)
                           
                           
                              oprema in delovanje laboratorijev, ki za uradne organe najbolj oddaljenih regij Skupnosti diagnosticirajo ali določajo škodljive organizme;
                           
                        
                              (b)
                           
                           
                              prispevanje k vzpostavitvi in delovanju proizvodnih enot za biološki nadzor;
                           
                        
                              (c)
                           
                           
                              prispevanje k vzpostavitvi in delovanju naprav za zaplinjevanje ter hrambo rastlin in rastlinskih proizvodov, predloženih za zdravstveni pregled;
                           
                        
                              (d)
                           
                           
                              strokovno usposabljanje osebja, zadolženega za izvajanje programov nadzora;
                           
                        
                              (e)
                           
                           
                              izvajanje uradnih informacijskih kampanj za kmete ali javne osebe o kolektivnih in posameznih metodah nadzora nad škodljivimi organizmi, ki vključujejo:
                              
                                          (i)
                                       
                                       
                                          vzpostavitev in razvoj fitosanitarnih informacijskih mrež (v kateri koli obliki);
                                       
                                    
                                          (ii)
                                       
                                       
                                          organiziranje usposabljanj za kmete;
                                       
                                    
                                          (iii)
                                       
                                       
                                          organiziranje uradnih informacijskih srečanj s kmeti, javnimi osebami in organizacijami, na katere vplivajo programi nadzora.
                                       
                                    
                        
            DEL B
      Upravičeni izdatki
      
                  1.
               
               
                  Stroški za osebje, vključeno v opravljanje specifičnih storitev, ki so del pogodb o opravljanju storitev.
               
            
                  2.
               
               
                  Potrošni material in oprema za izvajanje ukrepov.
               
            
                  3.
               
               
                  Nakup storitev ali najem prevoznih sredstev, če so nujni za izvajanje ukrepov.